Jafuri în serie la Untold. Patru străini au fost prinși la aeroport cu „prada”, inclusiv lănțișoare de aur smulse de la gât
Patru cetățeni străini care au venit la Cluj-Napoca pe perioada festivalului Untold 2025 au fost reținuți de polițiști și sunt cercetați pentru furt calificat. Trei dintre ei, o femeie și doi bărbați, au fost prinși chiar la aeroport, de unde voiau să ia un zbor spre Barcelona, informează IPJ Cluj marți, 12 august. Printre bunurile furate, s-au găsit și 18 lănțișoare din metale, care prezentau urme de ruptură, indicând că acestea au fost smulse de la gâtul victimelor.